CELEX: 32017D2353
Language: et
Date: 2017-12-14 00:00:00
Title: Komisjoni rakendusotsus (EL) 2017/2353, 14. detsember 2017, millega lubatakse Euroopa Parlamendi ja nõukogu määruse (EÜ) nr 258/97 alusel lasta toidu uuendkoostisosana turule Calanus finmarchicus'est valmistatud õli (teatavaks tehtud numbri C(2017) 8426 all)

16.12.2017   
            
            
               ET
            
            
               Euroopa Liidu Teataja
            
            
               L 336/45
            
         KOMISJONI RAKENDUSOTSUS (EL) 2017/2353,
   14. detsember 2017,
   millega lubatakse Euroopa Parlamendi ja nõukogu määruse (EÜ) nr 258/97 alusel lasta toidu uuendkoostisosana turule Calanus finmarchicus'est valmistatud õli
   
      
         (teatavaks tehtud numbri C(2017) 8426 all)
      
   
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               31. jaanuaril 2011 esitas Norra ettevõtja Calanus AS Ühendkuningriigi pädevale asutusele taotluse lasta määruse (EÜ) nr 258/97 artikli 1 lõike 2 punkti e tähenduses toidu uuendkoostisosana liidu turule õli, mis on valmisatud Norra majandusvööndis ja Jan Mayeni piirkonnas kogutud koorikloomadest Calanus finmarchicus (mere zooplankton).
            
         
               (2)
            
            
               Ühendkuningriigi pädev asutus esitas 21. oktoobril 2016 esialgse hindamisaruande. Kõnealuses aruandes jõudis asutus järeldusele, et Calanus finmarchicus'est valmistatud õli vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (3)
            
            
               Komisjon edastas esmase hindamisaruande teistele liikmesriikidele 8. novembril 2016.
            
         
               (4)
            
            
               Määruse (EÜ) nr 258/97 artikli 6 lõike 4 esimeses lõigus sätestatud 60-päevase ajavahemiku jooksul esitas mitu liikmesriiki põhjendatud vastuväiteid, eelkõige seoses ebapiisava teabega tootmisprotsessi, säilivuse ja toksikoloogiliste andmete kohta. Liikmesriigid ja komisjon jäid taotleja esitatud lisaselgitustega rahule.
            
         
               (5)
            
            
               Euroopa Parlamendi ja nõukogu direktiivis 2002/46/EÜ (2) on sätestatud nõuded toidulisanditele. Calanus finmarchicus'est valmistatud õli tuleks lubada kasutada, ilma et see piiraks kõnealuse direktiivi sätete kohaldamist.
            
         
               (6)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ilma et see piiraks direktiivi 2002/46/EÜ kohaldamist, võib Calanus finmarchicus'est valmistatud õli, mida on kirjeldatud käesoleva otsuse I lisas, lasta liidu turule kasutamiseks toidu uuendkoostisosana käesoleva otsuse II lisas kirjeldatud otstarbel ja piirnormi järgides.
   Artikkel 2
   Käesoleva otsusega lubatud Calanus finmarchicus'est valmistatud õli nimetus seda sisaldava toiduaine märgistusel on „koorikloomadest Calanus finmarchicus valmistatud õli“.
   Artikkel 3
   Käesolev otsus on adresseeritud ettevõtjale Stakkevollv Calanus AS. 65, P.O. Box 2489, 9272 Tromsø, Norra.
   
      Brüssel, 14. detsember 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
   
      I LISA
      
         
            CALANUS FINMARCHICUS'EST VALMISTATUD ÕLI KIRJELDUS
      
      
         Kirjeldus: uuendtoit on rubiinpunase värvusega veidi viskoosne ja kerge kalalõhnaga õli, mis on ekstraheeritud koorikloomadest Calanus finmarchicus (mere zooplankton). Koostisosad on peamiselt estritest vahad (> 85 %) ning väikeses koguses triglütseriidid ja muud neutraalseid lipiidid.
      
         Tehniline kirjeldus
      
      
                  Parameeter
               
               
                  Eristusväärtus
               
            
                  Vesi
               
               
                  < 1 %
               
            
                  Estritest vahad
               
               
                  > 85 %
               
            
                  Rasvhapped kokku
               
               
                  > 46 %
               
            
                  Eikosapentaeenhape hape (EPA)
               
               
                  > 3 %
               
            
                  Dokosaheksaeenhape (DHA)
               
               
                  > 4 %
               
            
                  Rasvalkoholid kokku
               
               
                  > 28 %
               
            
                  C20:1 n-9 rasvalkohol
               
               
                  > 9 %
               
            
                  C22:1 n-11 rasvalkohol
               
               
                  > 12 %
               
            
                  Trans-rasvhapped
               
               
                  < 1 %
               
            
                  Astaksantiini estrid
               
               
                  < 0,1 %
               
            
                  Peroksiidarv
               
               
                  < 3 meq O2/kg
               
            
   
      II LISA
      
         
            CALANUS FINMARCHICUS'EST VALMISTATUD ÕLI LUBATUD KASUTUSVIISID
      
      
                  Toidugrupp
               
               
                  Piirnorm
               
            
                  Toidulisandid, nagu on määratletud direktiivis 2002/46/EÜ
               
               
                  2,3 g päevas